section_heading: Rodovi Kačića
paragraph_text: Poznati povjesničar Vjekoslav Klaić u knjizi "Hrvatska plemena od XII. do do XVI. stoljeća", tiskanoj u Zagrebu 1897. opisuje burnu povijest Kačića jedno od dvanaest hrvatskih plemena koja su imala pravo birati kralja, tog najmoćnijeg i nepokorivog hrvatskog plemena. Na jednom mjestu piše: "Glavno koljeno Kačića imalo je svoj posjed u gornjem Primorju i tu se bilo uzdiglo do vrhunca slave, a porodice mu se tako namnožile, da se istim prezimenom ne mogahu raspoznati. U daljnjem dijelu teksta se spominju se prezimena rodova Kačića, gdje se povezuje geneza sa porodicom Mlinarić, na stranici 35. gdje se govori o skradinskim franjevcima koje također potvrđuje Smičiklasova knjiga "Codex diplomaticus regni Croatiae, Dalmatiae et Slavoniae". Franjevci su u Skradin dolazili su s područja plemena Kačić, pošto je Pavao I. tijekom zadnjih desetljeća 13. stoljeća podvrgao svojoj vlasti sve hrvatske velikaše i dalmatinske gradove, a uspio je skršiti i moć omiških knezova Kačića te stekao Omiš i Neretvansku krajinu koju je uže povezao s Hrvatskom. Potom ih se šalje u Bosnu gdje dolaze kao misionari, koji rade na iskorjenjivanju učenja bosanskih krstjana. Pomoću franjevaca pleme Kačića znatno se širi prema dalmatinskom zaleđu i Bosni.